**OBRAZLOŽENJE**

**UZ PRORAČUN OPĆINE ŽUPA DUBROVAČKA ZA**

**2023. – 2025. GODINU**

**Zakonska osnova i proračunska načela**

Prijedlog Nacrta Proračuna Općine Župa dubrovačka za 2023. godinu i projekcija Proračuna za 2024. i 2025. godinu predlaže se za raspravu i donošenje uz napomenu da je napravljen uz primjenu:

* Zakona o proračunu (NN broj 144/21);
* Smjernica makroekonomske i fiskalne politike za 2023.godinu, „Uputa za izradu proračuna jedinica lokalne i područne (regionalne) samouprave za razdoblje 2023.-2025. godine“ Ministarstva financija
* Pravilnika o proračunskom računovodstvu i Računskom planu (NN broj 124/14, 115/15, 87/16, 3/18, 126/19 i 108/20);
* Pravilnika o proračunskim klasifikacijama (NN broj 26/10, 120/13 i 1/20);

Pri izradi prijedloga Proračuna Općine Župa dubrovačka za razdoblje 2023. 2025. godine pridržavali smo se osnovnih proračunskih načela i to:

* Zakonitosti
* Ispravnosti
* Točnosti
* Transparentnosti

Proračun mora biti uravnotežen – ukupni prihodi i primici pokrivaju ukupne rashode i izdatke.

Prihodi i primici proračuna moraju biti raspoređeni u proračunu po ekonomskoj klasifikaciji i iskazani prema izvorima.

Vodilo se računa i o namjenskom korištenju namjenskih prihoda za određene rashode.

**Proces stvaranja prijedloga Proračuna**

Sukladno Zakonu o proračunu, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2023. – 2025. godine, a na temelju kojih je Općina Župa dubrovačka izradila Upute za izradu Proračuna Općine Župa dubrovačka i dostavila ih na daljnje postupanje proračunskim korisnicima.

Upute sadrže:

* + metodologiju izrade Proračuna Općine Župa dubrovačka,
	+ odrednice prihoda i rashoda Proračuna Općine Župa dubrovačka,
	+ metodologiju izrade financijskog plana proračunskih korisnika i
	+ pripadajuće obrasce.

Temeljem predmetnih Uputa, te prijedloga procijenjenih prihoda i rashoda Jedinstvenog Upravnog odjela, sastavljen je konačni prijedlog Nacrta Proračuna Općine Župa dubrovačka za 2023. godinu s projekcijama za 2024. i 2025. godinu.

Nakon održanih konzultacija s pročelnikom Jedinstvenog Upravnog odjela, izrađen je predmetni dokument, koji je zajedno sa svim potrebnim prilozima upućen u proceduru za raspravu i usvajanje na sljedeću sjednicu općinskog vijeća.

**IZRADA PRORAČUNSKOG DOKUMENTA OPĆINE ZA 2023.- 2025.**

Izrada Proračuna Općine Župa dubrovačka za 2023.godinu i projekcija proračuna za 2024. i 2025. godinu obilježena je značajnim promjenama **Zakona o proračunu**

**(NN 144/21)** koji je stupio na snagu 1.siječnja 2022.godine.

**Najznačajnije novosti Zakona vezane za izradu proračuna:**

* **Proračun se donosi na drugoj razini ekonomske klasifikacije, tj. na razini skupine Računskog plana, za razliku od dosadašnjeg načina donošenja kada se proračun donosio na trećoj razini ekonomske klasifikacije, tj. na razini podskupine Računskog plana.**
* **Proračun se sastoji od općeg, posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa.**
* **Financijski plan proračunskog korisnika se novim Zakonom o proračunu puno detaljnije propisuje. Financijski plan proračunskog korisnika se sadržajno izjednačava sa sadržajem proračuna i sadrži iste dijelove kao i proračun: opći dio, posebni dio i obrazloženje.**

Na izradu Proračuna Općine Župa dubrovačka za razdoblje 2023.godinu i projekcija proračuna za 2024. i 2025. godinu utjecao je i Zakon o uvođenju eura kao službene valute RH (**57/22 i 88/22**) temeljem kojeg se **proračun za 2023.godinu i projekcije za 2024. i 2025. godinu donose u valuti euro.**

I u ovogodišnjem planiranju Proračuna Općine Župa dubrovačka uključeni su vlastiti i namjenski prihodi i primici proračunskog korisnika u Proračun ( Dječji vrtić Župa dubrovačka ).

Proračun Općine Župa Dubrovačka za 2023. godinu skupa s projekcijama proračuna za razdoblje 2024. i 2025. godine sastoji se od više dijelova i to od :

1. Općeg dijela prihoda i rashoda proračuna na 2.razini računskog plana i projekcije sa prihodima i rashodima na 2.razini računskog plana po ekonomskoj i funkcijskoj klasifikaciji i izvorima financiranja

2. Posebnog dijela proračuna koji sadrži samo rashode iskazane prema namjeni i korisnicima na 2.razini računskog plana

3. Obrazloženje prijedloga proračuna

**SAŽETI OPIS PREDLOŽENIH PRIHODA I RASHODA**

**PRIHODI I PRIMICI PRORAČUNA**

Da bi smo došli do ukupnih prihoda Proračuna koji u 2023. godini iznose 7.500.000 eura , moraju se zbrojiti:

* + Prihodi poslovanja;
	+ Prihodi od prodaje nefinancijske imovine;
	+ Primici od financijske imovine i zaduživanja;
	+ Vlastiti izvori prihoda.

**PRIHODI POSLOVANJA**

Prihodi od poslovanja u 2023. godini planirani su u iznosu od 6.215.800 eura.

Prihodi poslovanja uključuju:

* + Prihode od poreza
	+ Pomoći
	+ Prihode od imovine
	+ Prihode od upravnih administrativnih pristojbi, pristojbe po posebnim propisima i naknade
	+ Ostale prihode ( prihodi od: prodaje proizvoda i robe te pruženih usluga, prihodi od donacija )
	+ Kazne, upravne mjere i ostali prihodi

**PRIHODI OD POREZA ( 61 )**

Prihodi od poreza u 2023. godini planirani su u iznosu od 3.374.000 eura.

Ova vrsta prihoda sastoji se od dvije grupe poreza, to su „ općinski porezi“, te takozvani „zajednički porezi“ koji se dijele između općine, županije i države, a odnose se na porez i prirez na dohodak, porez na imovinu, porez na robu i usluge.

Prihode od pojedine vrste poreza planirani su na temelju trenutno važeće zakonske regulative, analize ostvarenja u prethodnim godinama, te samih smjernica Ministarstva financija.

**POMOĆI IZ INOZEMSTVA I OD SUBJEKATA UNUTAR OPĆEG**

**PRORAČUNA ( 63 )**

U okviru ove vrste prihoda, u 2023. godini planirane su tekuće i kapitalne pomoći u iznosu od 573.750 eura, a odnose se na:

Pomoći proračuna iz drugih proračuna i izvanproračunskim korisnicima

* Kapitalne pomoći iz proračuna grad Dubrovnika u iznosu od 41.800 eura odnose na sufinanciranje kupnje zemljišta u obuhvatu groblja Dubac u 2023. godini.
* Tekuće pomoći Dubrovačko – neretvanske županije za socijalne kategorije i projekte na pomorskom dobru planirane u iznosu od 45.000 eura
* Tekuće pomoći grada Dubrovnika za financiranje rada ureda groblja Dubac u iznosu od 91.200 eura

Kapitalne pomoći proračuna iz drugih proračuna i izvanproračunskim korisnicima

* Kapitalna pomoć ŽUC-a za aktivnosti koje Općina Župa dubrovačka provodi sa Županijskom upravom za ceste na području Općine Župa dubrovačka te su putem pomoći ŽUC-a u iznosu od 15.000 eura misle sufinancirati pojedine aktivnosti na području Općine Župa dubrovačka na županijskim cestama kroz Općinu.

Pomoći proračunskim korisnicima iz proračuna koji im nije nadležan

Pomoći u iznosu od 14.100 eura su planirani prihod proračunskog korisnika Dječjeg vrtića Župa dubrovačka za programe predškole i djece s poteškoćama u razvoju koji su sufinancirani od strane Ministarstva.

Pomoći temeljem prijenosa EU sredstava

U 2023. godini planirani su prihodi od pomoći temeljem prijenosa EU sredstava planirana u iznosu od 366.650 eura te se 341.450 eura odnosi na prihod proračunskog korisnika Dječji vrtić za aktivnost Produljeni rad Dječjeg vrtića odnosno za provedbu projekta nadstandarda te za nabavku komunalne opreme u iznosu od 25.200 eura

**PRIHODI OD IMOVINE ( 64 )**

Prihodi od imovine planirani su u iznosu od 709.250 eura. Ova vrsta prihoda uključuje prihode od financijske i nefinancijske imovine. Prihod od nefinancijske imovine odnose se na prihode:

naknade za koncesije, prihode od zakupa i iznajmljivanja imovine, naknade za korištenje nefinancijske imovine, naknade za korištenje prostora elektrana te ostale prihode od nefinancijske imovine.

**PRIHODI OD ADMINISTRATIVNIH PRISTOJBI, PO POSEBNIM PROPISIMA I NAKNADAMA ( 65 )**

Ova grupa prihoda sastoji se od administrativnih (upravnih) pristojbi, prihoda po posebnim propisima i komunalnog doprinosa i naknada. U 2023. godini planirani su u iznosu od 1.460.800 eura.

Prihodi od upravnih i administrativnih pristojbi iznose 100.500 eura, od čega je najzastupljenija turistička pristojba u iznosu od 95.500 eura , te županijske, gradske i općinske pristojbe i naknade koje iznose 5.000

Prihodi po posebnim propisima u 2023. planirani su u iznosu od 480.300 eura, od čega su najzastupljeniji prihodi od sufinanciranja cijene usluge vrtića u iznosu od 420.000 eura dok ostatak se odnosi na ostale nespomenute prihode Općine u iznosu od 60.000 eura te vodni doprinos u iznosu od 300 eura

Prihodi od komunalnih doprinosa i naknada za 2023. godinu iznose 880.000 eura, od čega je plan komunalnog doprinosa za 2023. godinu 140.000 eura, a komunalne naknade 740.000 eura.

**PRIHODI OD PRODAJE PROIZVODA I ROBE TE PRUŽENIH USLUGA, PRIHOD OD DONACIJA I OSTALI PRIHODI ( 66 )**

U okviru ove skupine planirani su prihodi u visini 92.000 eura a isti se odnose na donacije od trgovačkih društava za izradu prostornih planova koje isti u cijelosti ili djelomično financiraju te na donacije za stipendije OTP banke d.d. i Zaklade Antun Miloslavić u ukupnom iznosu od 16.000 eura te vlastiti prihod proračunskog korisnika u iznosu od 1.000 eura.

**KAZNE I UPRAVNE MJERE ( 68 )**

U okviru ove skupine planiraju se prihodi od naplate komunalnih prekršaja naplaćenih za komunalne prekršaje na području Općine u iznosu od 2.000 eura te ostale prihode proračunskog korisnika u iznosu od 4.000 eura.

**PRIHODI OD PRODAJE NEFINANCIJSKE IMOVINE**

**PRIHODI OD PRODAJE NEPROIZVEDENE DUGOTRAJNE IMOVINE (71)**

Ova grupa prihoda planira se u iznosu od 15.000 eura, a odnosi se na prihod koji će se ostvariti prodajom neproizvedene dugotrajne imovine ( zemljišta ).

**PRIHODI OD PRODAJE PROIZVEDENE DUGOTRAJNE IMOVINE ( 72 )**

Ova grupa prihoda planira se u iznosu 6.000 eura, a odnosi se na prihod koji će se ostvariti od Domouprave , prihodima od otkupa stanova .

**PRIMICI OD FINANCIJSKE IMOVINE I ZADUŽIVANJA**

Općina Župa Dubrovačka 2023. godini ne planira kreditno zaduživanje

**RASPOLOŽIVA SREDSTVA IZ PRETHODNIH GODINA**

Općina Župa dubrovačka u proračunu za 2023. godine planira i prijenos viška prihoda u iznosu od 1.263.200 eura. Plan je donesen procjenom poslovanja tekuće 2022. godine.

Sredstva će se u 2023.godini koristiti za realizaciju niz projekata i aktivnosti iz Proračuna za 2023 godinu ( izgradnju dječjih i sportskih igrališta, izgradnju cesta i javne rasvjete na području Općine, izgradnju kanalizacije, kapitalne pomoći groblju Dubac za izgradnju groblja Dubac, te troškove održavanje komunalne infrastrukture te financiranje rada DVD-a i te DV Župa dubrovačka ).

**RASHODI I IZDACI PRORAČUNA**

Sveukupni rashodi i izdaci u prijedlogu plana Proračuna za 2023. godinu iskazani su u iznosu od 7.500.000 eura. Rashode razvrstavamo na tri osnovne grupe:

* Rashodi poslovanja,
* Rashode za nabavu nefinancijske imovine,
* Izdatke za financijsku imovinu i otplate zajmova.

Potrebno je naglasiti da rashode i izdatke iskazane u Općem dijelu Proračuna čine rashodi i izdaci koji se predviđaju ostvariti u Općini i kod proračunskog korisnika.

**Rashodi poslovanja ( 3 )**

Rashodi poslovanja za 2023. godinu planirani su u iznosu od 6.162.080 eura. Dijelimo ih u sedam podskupina i to:

* Rashodi za zaposlene
* Materijalni rashodi
* Financijski rashodi
* Subvencije
* Pomoći dane u inozemstvo i unutar općeg proračuna
* Naknade građanima i kućanstvima na temelju osiguranja i druge naknade
* Ostali rashodi

**RASHODI ZA ZAPOSLENE ( 31 )**

Općina u 2023. godini planira ostvariti rashode za zaposlene u iznosu od 1.985.205 eura.

Rashodi za zaposlene odnose se na plaće i doprinose na plaće te ostale rashode za zaposlene vezane uz materijalna prava zaposlenih u Općini i proračunskom korisniku ( DV Župa dubrovačka ).

**MATERIJALNI RASHODI ( 32 )**

Materijalni rashodi u 2023. godini planirani su u iznosu od 2.861.705 eura, a isti podrazumijevaju: naknade troškova zaposlenima, rashode za materijal i energiju, rashode za usluge te ostale nespomenute rashode poslovanja.

**FINANCIJSKI RASHODI ( 34 )**

Financijski rashodi planiraju se u 2023. godini ostvariti u iznosu od 7.270 eura.

**SUBVENCIJE ( 35 )**

Općina u 2023. godini planira subvencije u iznosu od 70.000 eura, od čega se planiraju subvencije trgovačkim društvima u javnom sektoru u iznosu od 65.000 eura a ostatak se odnosi na potpore u poljoprivredi.

**POMOĆI DANE U INOZEMSTVO I UNUTAR OPĆEG PRORAČUNA ( 36 )**

Općina pomoći u 2023. godini planira u iznosu od 65.000 eura, te se navedene odnose na financiranje produženog boravka u OŠ Župa dubrovačka sa Dubrovačko neretvanskom županijom u iznosu od 50.000 eura te 15.000 eura za financiranje izrade projektne dokumentacije sa županijskom lučkom upravom u iznosu od 15.000 eura..

**NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE ( 37 )**

Općina Župa dubrovačka u 2023. godini planira naknade u iznosu od 263.000 eura.

Ovdje su svrstane:

* naknade građanima i kućanstvima u novcu (sufinanciranje cijene prijevoza studenti, sufinanciranje udžbenika, jednokratne pomoći, naknade za novorođeno dijete, mirovinski dodatak, troškovi stanovanja )
* naknade građanima i kućanstvima u naravi (sufinanciranje cijene prijevoza studenata, učenika i umirovljenika, ostale tekuće donacije u naravi, stipendije ).

**OSTALI RASHODI ( 38 )**

Ostali rashodi planirani u ovom planskom razdoblju odnose se na tekuće i kapitalne donacije udrugama i drugim neprofitnim subjektima i građanima vezanim uz kulturne, sportske i druge društvene djelatnosti, kao i na kapitalne pomoći trgovačkim društvima u javnom sektoru.

Ostali rashodi planirani su u 2023. godini u iznosu od 909.900 eura, a namijenjeni su subjektima na području kulture, vjerskim zajednicama ( crkvama, župnim uredima i mjesnim grobljima / bratovštinama ), Zajednici sporta, protupožarne zaštite – DVD-u, donacije športskim klubovima s područja osnovnog i srednjoškolskog obrazovanja, udrugama socijalne skrbi i zdravstva, financiranja rada političkih stranaka, te ostalih tekućih donacija.

Planirane su kapitalne pomoći trgovačkom društvu Vodovod za realizaciju gradnje kanalizacije Čibača II. faza, kapitalna pomoć trgovačkom društvu groblje Dubac d.o.o. za izgradnje groblja Dubac II. Faza, te kapitalna pomoć društvu Čistoća za sanaciju odlagališta Grabovica.

U okviru ovih rashoda planirana je naknade šteta za smanjenje količine miješanog komunalnog otpada FZOEU.

**Rashodi za nabavu nefinancijske imovine ( 4 )**

Rashodi za nabavu nefinancijske imovine u 2023. godini planiraju se ostvariti u iznosu od 776.920 eura. Rashodi za nabavu proizvedene dugotrajne imovine odnose na rashode za gradnju građevinskih objekata, nabavu komunalne, uredske i druge opreme za potrebe općine i proračunskih korisnika te za izradu prostorno planske i projektne dokumentacije.

**RASHODI ZA NABAVU NEPROIZVEDENE DUGOTRAJNE IMOVINE ( 41 )**

Općina u 2023. godini planira izdvojiti 145.000 eura za neproizvedenu dugotrajnu imovinu, a odnose se na kupnju zemljišta za potrebe Općine te poduzeća groblja Dubac d.o.o. za izgradnju kapitalnog projekta groblja Dubac.

**RASHODI ZA NABAVU PROIZVEDENE DUGOTRAJNE IMOVINE ( 42 )**

Rashodi za nabavu dugotrajne proizvedene imovine u 2023. godini planirani su u iznosu od 631.920 eura, a odnose se na ulaganja u:

* Građevinski objekti 483.000 eura
* Postrojenja i oprema 14.320 eura
* Nematerijalna proizvedena imovina 134.100 eura

Detaljnije obrazloženje planirane gradnje i drugih ulaganja dano je u nastavku obrazloženja za posebni dio Proračuna.

**IZDACI ZA FINANCIJSKU IMOVINU I OTPLATE ZAJMOVA**

Općina Župa dubrovačka planira tokom 2023. godine vratiti kreditno beskamatno zaduženje od Republike Hrvatske u iznosu dobivenom od 4.200.000 HRK ili 560.000 eura čiji rok za povrat ističe krajem 2023. godine. Izdaci za kupnju dionica i udjela u glavnici ( udjeli u poduzeću Mlini d.o.o. ) iznose 1.000 eura.

**PLAN I PROGRAM RADA**

**OPĆINE ŽUPA**

**DUBROVAČKA**

**ZA 2023.**

**studeni 2022 GODINE**

**RAZDJEL 010 JEDINSTVENI UPRAVNI ODJEL**

**GLAVA 01010 IZDACI OPĆINSKE UPRAVE**

**PROGRAM 1001: STRUČNE SLUŽBE OPĆINE**

Sredstva za izvršenje radova navedenih u Programu predviđaju se u 2023. godini u iznosu od

1.404.900 eura, a osigurati će se iz općih prihoda i primitaka, prihoda od nefinancijske imovine.

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljan broj zaposlenih koji bi analitički pratili provedbu navedenog programa.

**AKTIVNOST A100101: ADMINISTRATIVNO TEHNIČKO I STRUČNO OSOBLJE**

Općinska uprava Općine Župa dubrovačka opunomoćena je od svojih građana da stalno putem svojih aktivnosti i usluga unapređuje kvalitetu života i rada svojim građanima pružanjem izvrsne usluge, omogućavanjem participacije u odlučivanju, odgovornim upravljanjem javnim dobrima, protokom informacija, te nadasve ljubaznim, efikasnim i transparentnim radom administracije, kako bi Općina Župa dubrovačka kao mjesto življenja bila poželjna i sigurna Općina u kojoj je ugodno živjeti. Općinska uprava nastojat će uvijek biti u službi svojih građana.

Općinska uprava Općine Župa dubrovačka usmjeriti će sve svoje resurse i znanja u cilju očuvanja i njegovanja izvornih vrijednosti na način da pravilno i stručno planira sve svoje aktivnosti i zahvate u prostoru, da postane jedna od vodećih uprava po načinu upravljanja javnim dobrima, komunalnim gospodarstvom te da osigura svim svojim građanima najbolje moguće uvjete glede podrške u socijalnoj skrbi, te kulturnim i sportsko-rekreativnim sadržajima kojima se ukupno oplemenjuje život na području Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 1.394.400 eura, a financirat će se iz viška prihoda, općih prihoda i primitaka, prihoda od nefinancijske.

**KAPITALNI PROJEKT K100102: KAPITALNA ULAGANJA U OPREMU OPĆINSKE UPRAVE**

Općinska uprava Općine župa dubrovačka za poboljšanje kvalitetnog protoka informacija planira nabavu nove računalne opreme, uredskog namještaja i kupnju dionica u glavnici trgovačkih društava izvan javnog sektora.

Sredstva za ostvarenje gore navedenog kapitalnog projekta predviđaju se u iznosu od 10.500 eur a financirat će se iz općih prihoda i primitaka.

**PROGRAM 1002 : RAZVITAK GOSPODARSKIH DJELATNOSTI**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedostatak informacija po pitanju krajnjeg iznosa subvencije JP Libertas koji ovisi o njihovom rezultatu poslovanja u 2023. godini i participiranju u istom ( u visini udjela Općine u navedenom društvu )

**AKTIVNOST A100201: GOSPODARSTVO, POLJOPRIVREDA I EKONOMSKI POSLOVI**

Potpore kroz aktivnosti koje obuhvaćaju gospodarstvo i poljoprivredu te ekonomske poslove, Općina provodi aktivno kroz Program potpore male vrijednosti u poljoprivredi Općine Župa dubrovačka za razdoblje od 2021. – 2027. kao potporu male vrijednosti poljoprivrednicima koji obrađuju poljoprivredne površine na području Općine Župa dubrovačka te putem javnog poziva Općine Župa dubrovačka imaju pravo participirati u dodjeli bespovratnih sredstava.

Općina potporu dodjeljuje po mjerama definiranim Programom kojeg je prihvatilo Općinsko vijeće Općine Župa dubrovačka te isti ima suglasnost Ministarstva poljoprivrede.

Općina provodi mjeru ruralnog razvoja - Župska placa u obliku seljačke tržnice.

Cilj uspostavljanja Župske place je omogućiti izravnu prodaju poljoprivredno - prehrambenih proizvoda Obiteljskih poljoprivrednih gospodarstava s područja Općine Župa dubrovačka i drugih poljoprivrednih subjekata kako bi isti dobili mogućnost prezentacije i prodaje svojih proizvoda stanovnicima Općine Župa dubrovačka i gostima naše Općine.

Općina ujedno subvencionira JP Libertas d.o.o. dajući istom potporu za pokriće gubitka nerentabilnih linija koje prometuju kroz Općinu Župu dubrovačku a sve sukladno potpisanom Ugovoru s ostalim suvlasnicima navedenog društva i svom udjelu u vlasničkoj strukturi. Cilj je osigurati što bolju prometnu povezanost svih mjesta Općine te Općine Župe dubrovačka s ostalim dijelovima naše Županije.

Sredstva za izvršenje radova navedenih u aktivnosti predviđaju se u iznosu od 329.200 eura a osigurat će se iz općih prihoda i primitaka i rasporediti na:

* subvencije trgovačkom društvu JP Libertas, pokriće gubitaka za autobusne linije
* subvencije poljoprivrednicima
* kapitalne pomoći trgovačkom društvu groblje Dubac d.o.o.

**PROGRAM 1030: ODRŽAVANJE KOMUNALNE INFRASTRUKTURE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine raditi na realizaciji navedenog Programa, završno sa 31.12.2023. godine

Rizik : inflacija i porast cijena na tržištu rada i materijala mogu dovesti do povećanja cijena pojedinih usluga koji mogu utjecati na porast troškova samog Programa

Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja. Ovim programom određuje se opis i opseg poslova održavanja komunalne infrastrukture s procjenom pojedinih troškova po djelatnostima i iskaz financijskih sredstava potrebnih za ostvarivanje programa, s naznakom izvora financiranja. Građevine koje se održavaju temeljem ovog programa propisane su člankom 59. stavak 1. Zakona o komunalnom gospodarstvu, i to su:

* nerazvrstane ceste,
* javne prometne površine na kojima nije dopušten promet motornih vozila,
* javna parkirališta,
* javne garaže,
* javne zelene površine,
* građevine i uređaji javne namjene,
* javna rasvjeta,
* groblja i krematoriji na grobljima,
* građevine namijenjene obavljanju javnog prijevoza.

Sredstva za izvršenje radova navedenih u Programu Održavanju Komunalne infrastrukture predviđaju se u Proračunu za 2023. godinu u iznosu od 1.515.500 eur, a osigurat će se iz komunalne naknade, prenesenog viška prihoda, općih prihoda i primitaka, prihoda od koncesije, turističke pristojbe.

**AKTIVNOST A500200: ODRŽAVANJE OSTALIH JAVNIH POVRŠINA**

Održavanje javnih površina posebno se odnosi na održavanje javnih zelenih površina, pješačkih staza, pješačkih zona, otvorenih odvodnih kanala, trgova, parkova, dječjih igrališta, izvora, nekoncesioniranih plaža, autobusnih čekaonica, spomenika, sabirnih mjesta za smeće, groblja i javnih prometnih površina, te dijelova javnih cesta koje prolaze kroz naselje kad se ti dijelovi ne održavaju kao javne ceste po posebnom zakonu.

Pod održavanjem ostalih javnih površina se podrazumijeva održavanje izvora, nekoncesioniranih plaža, autobusnih čekaonica, sabirnih mjesta za smeće te popravci istih, dječjih igrališta, spomenika i groblja. Lokalna samouprava i fizičke osobe koje obavljaju gore navedene komunalne djelatnosti obvezne su osigurati trajno i kvalitetno obavljanje istih te poduzimati mjere i radnje na očuvanju i zaštiti okoliša.

Sredstva za izvršenje radova navedenih u aktivnosti predviđaju se u iznosu od 185.500 eur a osigurat će se iz komunalne naknade i komunalnog doprinosa i rasporediti na:

* usluge održavanja ostalih javnih površina

**AKTIVNOST A500201: ODRŽAVANJE JAVNIH ZELENIH POVRŠINA**

Pod održavanjem zelenih površina naročito se razumijeva održavanje javnih zelenih površina i parkova.

Održavanje javnih zelenih površina obavlja se na sljedeće načine:

Osnovno održavanje zelenih javnih površina obuhvaća cjelovito održavanje parkova i drugih javnih zelenih površina u vlasništvu općine Župa dubrovačka, osim građevinskih zahvata na rubnjacima, zidovima i podzidima, osim održavanja ograda i klupa za odmor, dječjih igrališta i sprava za igranje.

Ova djelatnost obavlja se po pravilima struke, tako da zelenilo udovoljava funkcijskim i estetskim kriterijima.

Osnovno održavanje koje se obavlja na cijelom području općine Župa dubrovačka dijeli se na zone prema potrebnom intenzitetu održavanja te razumijeva naročito:

* čišćenje zelenih površina
* orezivanje i čišćenje nasada
* proljetno okopavanje nasada s prihranjivanjem
* okopavanje – plijevljenje nasada
* zalijevanje nasada
* prskanje nasada zaštitnim sredstvima
* skidanje štetnika
* košnja travnjaka
* obnavljanje i popunu nasada
* sezonsku sadnju cvijeća
* uklanjanje i odvoz starih i bolesnih stabala
* održavanje staza i puteljaka u parkovima
* održavanje zelenila na grobljima
* održavanje (pražnjenje, čišćenje, pranje, odnošenje na popravak i kontrola)

 košarica za otpatke u sastavu javnih zelenih površina

* prihrana cvijeća
* nabava i sadnja raznog cvijeća oko izvora
* sadnja cvijeća oko spomenika

Dodatno održavanje zelenih javnih površina obuhvaća: održavanje i izgradnju zidića, podzida i zidova, koje se obavlja prema potrebi i prema posebnom programu, zatim održavanje i bojenje ograda, rukohvata i vrtnih vrata, popravak i bojenje klupa za odmor i održavanje postojećih dječjih igrališta i sprava za igru.

Sredstva za ostvarenje gore navedene aktivnosti predviđaju se u iznosu od 240.000 eur, a financirat će se iz komunalne naknade, komunalnog doprinosa i koncesija i rasporediti na :

* usluge održavanja javnih zelenih površina

**AKTIVNOST A500202: ODRŽAVANJE ČISTOĆE JAVNIH POVRŠINA**

Pod održavanjem ostalih javnih površina se podrazumijeva održavanje izvora, nekoncesioniranih plaža, autobusnih čekaonica, sabirnih mjesta za smeće te popravci istih, dječjih igrališta, spomenika i groblja. Lokalna samouprava i fizičke osobe koje obavljaju gore navedene komunalne djelatnosti obvezne su osigurati trajno i kvalitetno obavljanje istih te poduzimati mjere i radnje na očuvanju i zaštiti okoliša.

Pod održavanjem čistoće javnih površina se razumijeva čišćenje i održavanje čistoće javnih površina i javnog WC-a. Osnovno održavanje koje se obavlja na cijelom području Općine Župa dubrovačka dijeli se na zone prema potrebnom intenzitetu održavanja te podrazumijeva:

* ručno pometanje javnih površina
* ručno pranje javnih površina
* uklanjanje trave i korova
* čišćenje odvodnih jaraka i slivnika u pješačkim zonama
* pražnjenje, (košarica, kontejnera)
* pranje, čišćenje i održavanje košarica za otpad
* ručno pranje kontejnera
* održavanje čistoće izvora
* čišćenje plaža koje nisu pod koncesijom
* čišćenje čekaonica
* čišćenje dječjih igrališta
* čišćenje prostora oko spomen obilježja
* čišćenje sabirnih mjesta za otpad
* održavanje čistoće groblja na području Općine
* pranje čekaonica
* pranje šetnice Striježica
* pranje pješačkih staza ( ispred Općine )
* čišćenje javnog WC-a Striježice

Sredstva za ostvarenje gore navedene aktivnosti predviđaju se u iznosu od 265.000 eur, a financirat će se iz komunalne naknade i komunalnog doprinosa i rasporediti na :

* usluge održavanja čistoće javnih površina

**AKTIVNOST A500203: ODRŽAVANJE NERAZVRSTANIH CESTA**

Održavanje nerazvrstanih cesta (ulice, putovi) obuhvaća redovno održavanje 38 km nerazvrstanih cesta i održavanje nogostupa, skalinata, ugibališta, podzida, kanala i slično na području Općine Župa dubrovačka, nadzor nad navedenim radovima i održavanje nerazvrstanih cesta u zimskim uvjetima – zimska služba, održavanje opreme i obnova horizontalne i vertikalne signalizacije na nerazvrstanim cestama i troškovi geodeta u svezi ucrtavanja općinskih nerazvrstanih cesta i javnih površina u katastru.

Sredstva za ostvarenje gore navedene aktivnosti predviđaju se u iznosu od 175.500 eur, a financirat će se iz komunalne naknade, prihoda od koncesija, turističke pristojbe i komunalnog doprinosa te rasporediti na :

* krpljenje rupa i asfaltiranje
* nogostupi i skalinate
* održavanja nerazvrstanih cesta – zimsko
* nadzor nad cestama i građevinama, izrada troškovnika
* signalizacija i umjetne izbočine
* geodetsko katastarske usluge – ucrtavanje cesta

**AKTIVNOST A 500204: ODRŽAVANJE JAVNE RASVJETE**

Održavanje javne rasvjete obuhvaća upravljanje, redovno održavanje objekata i uređaja javne rasvjete, izvanredne popravke objekata i uređaja javne rasvjete kao i podmirivanje troškova električne energije za rasvjetljivanje svih javnih površina i javnih cesta koje prolaze kroz naselja i nerazvrstanih cesta.

Pod uslugama redovnog održavanja objekata i uređaja javne rasvjete podrazumijevaju se usluge zamjena rasvjetnih tijela i startera te redovna kontrola cjelokupne mreže objekata i uređaja javne rasvjete.

Pod uslugama izvanrednih popravaka objekata i uređaja javne rasvjete podrazumijevaju se usluge otklanjanja izvanrednih i nepredviđenih kvarova kao oštećenja kabela, stupova te kvarova u upravljačkom dijelu javne rasvjete, nastalih tijekom godine na objektima i uređajima javne rasvjete.

Pod nadzorom i izradom troškovnika za redovno i izvanredno održavanje objekata i uređaja javne rasvjete podrazumijeva se izrada troškovnika kao i usluge nadzornog inženjera nad radovima redovnog i izvanrednog održavanja objekata i uređaja javne rasvjete.

Sredstva za ostvarenje gore navedene aktivnosti predviđaju se u iznosu od 650.000 eur, a financirati će se iz komunalne naknade, općih prihoda i primitaka, prenesenog viška prihoda, prihoda od koncesija i komunalnog doprinosa te rasporediti na :

* električna energija / javna rasvjeta
* redovno održavanje javne rasvjete
* izvanredni popravci javne rasvjete
* usluge nadzora i izrade troškovnika / javne rasvjete

**PROGRAM 1004 : GRADNJA OBJEKATA KOMUNALNE INFRASTRUKTURE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljan prihod namjenskih sredstava Proračuna za pokrivanje istog

Pokazatelj uspješnosti : realizacija samog programa gradnje objekata komunalne infrastrukture odnosno stvaranje kvalitetnijih uvjeta života izgradnjom iste na području Općine

Program građenja komunalne infrastrukture na području Općine Župa dubrovačka za 2023. godinu (u daljnjem tekstu Program) izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja i njezina građenja.

Programom se određuju: građevine komunalne infrastrukture koje će se graditi radi uređenja neuređenih dijelova građevinskog područja, građevine komunalne infrastrukture koje će se graditi u uređenim dijelovima građevinskog područja, građevine komunalne infrastrukture koje će se graditi izvan građevinskog područja, postojeće građevine komunalne infrastrukture koje će se rekonstruirati i način rekonstrukcije i građevine komunalne infrastrukture koje će se uklanjati.

Građevine komunalne infrastrukture jesu:

* nerazvrstane ceste
* javne prometne površine na kojima nije dopušten promet motornih vozila
* javna parkirališta
* javne garaže
* javne zelene površine
* građevine i uređaji javne namjene
* javna rasvjeta
* groblja
* građevine namijenjene obavljanju javnog prijevoza

Sredstva za ostvarenje gore navedene aktivnosti predviđaju se u iznosu od 766.500 eur, a financirati će se iz komunalnog doprinosa, općih prihoda i primitaka, iz kapitalnih pomoći Grada Dubrovnika za izgradnje groblja Dubac, prodaje zemljišta, turističke pristojbe, prihoda od nefinancijske imovine.

**KAPITALNI PROJEKT K100403: ULAGANJA U JAVNO ZELENE POVRŠINE**

Program izgradnje dječjih i sportskih igrališta na području Općine Župa dubrovačka ima za cilj izgradnju dječjih i sportskih igrališta u mjestima i naseljima Općine gdje ista nedostaju a za istim postoji potreba, te tako stvoriti preduvjete za kvalitetniji i zdraviji život svih stanovnika Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 310.000 eur, a financirati će se iz komunalnog doprinosa, općih prihoda i primitaka

* izgradnja dječjeg igrališta Čibača
* izgradnja dječjeg igrališta Mandaljena

**KAPITALNI PROJEKT K200400: GROBLJE DUBAC**

Cilj kapitalnog projekta je odraditi sve radnje potrebne za početak izgradnje Groblja Dubac kao i drugim ulaganjima u grobne objekte ostalih groblja na području Općine Župa dubrovačka, te osigurati temelje za njihovo kvalitetnije funkcioniranje.

Sredstva za izvršenje radova navedenih u kapitalnom projektu predviđaju se financirati iz općih prihoda i primitaka, pomoći Grada Dubrovnika, komunalnog doprinosa, u ukupnom iznosu od 175.000,00 eur, i ista će se rasporediti na :

* zemljišta
* električna energija
* opskrba vodom
* ured groblja Dubac

**KAPITALNI PROJEKT K200404: ULAGANJE U JAVNU RASVJETU**

Zadaća aktivnosti održavanja javne rasvjete je što veća osvijetljenost naselja, a osobito turističkih naselja i pograničnih naselja.

Opći cilj koji se želi postići aktivnošću održavanja javne rasvjete je povećanje sigurnosti stanovništva naše Općine.

Pod održavanjem javne rasvjete razumijevaju se poslovi koji osiguravaju kontinuiranu i nesmetanu funkciju rasvjete javnih površina i naselja.

Ono obuhvaća

* redovnu zamjenu pregorjelih sijalica
* popravke na rasvjetnim stupovima
* zamjene dotrajalih rasvjetnih stupova
* proširenje mreže javne rasvjete uz nerazvrstane javne ceste

Cilj kapitalnog ulaganja u javnu rasvjetu je osvijetliti sva naselja na području Općine Župa dubrovačka i time učiniti svim stanovnicima, kao i gostima slobodno i ugodno kretanje noću.

Sredstva za ostvarenje gore navedene aktivnosti predviđaju se u iznosu od 40.000 eur, a financirat će se iz općih prihoda i primitaka i komunalnog doprinosa i rasporediti će se na:

* izgradnja javne rasvjete raskrižja Put dr. Ante Starčevića – Put Pera Kojakovića
* izgradnja javne rasvjete uz nerazvrstane ceste

**KAPITALNI PROJEKT K 200405: ULAGANJE U NERAZVRSTANE CESTE**

Zadaća kapitalnog projekta održavanja nerazvrstanih cesta i oborinskih kanala je omogućiti stalnu prohodnost cesta za vozila.

Osnovni cilj ovog projekta je održavati dobru prohodnost cesta i time povećati sigurnost na cestama, ulicama, nogostupima, šetnicama i sl., te tako ostvariti veću komunalnu uređenost područja Općine.

Opis poslova:

* održavanje nerazvrstanih cesta
* održavanje opreme prometnica
* održavanje odvodnih oborinskih kanala
* održavanje kolnika i pločnika
* održavanje rubnjaka nogostupa i stubišta
* održavanje cestovnih jaraka i slivnika
* održavanje ulica, šetališta, skalinata i sl.

Zadaća ulaganja u nerazvrstane ceste je dobivanje veće sigurnosti na cestama te dodatne turističke ponude koja bi pratila trendove svjetskog turizma / izgradnja šetnica, vidikovaca, nogostupa i sl/.

Cilj kapitalnog projekta je dodatnim ulaganjem u poboljšanja prohodnosti nerazvrstanih cesta i izgradnjom šetnica, nogostupa i vidikovaca poboljšati povezanost svih naših turističkih i ostalih mjesta Općine Župa dubrovačka.

Osnovni zadatak izrade projektne dokumentacije, rekonstrukcije cesta i raskrižja na području Općine je stvoriti potrebne pretpostavke za kvalitetnu rekonstrukciju cesta i raskrižja radi nesmetanog odvijanja prometa te da bi se povećala sigurnost stanovništva, turista a osobito učesnika u prometu na cestama odnosno raskrižjima.

Zbog toga se u 2023. godini predviđa izrada projekata rekonstrukcije cesta i raskrižja, kao i redovno održavanje cesta i izrade potrebne signalizacije.

Sredstva za izvršenje radova navedenih u aktivnosti predviđaju se u iznosu 228.500 eur, a osigurati će se iz komunalnog doprinosa, prihoda od prodaje zemljišta, općih prihoda i primitaka te rasporediti će se na:

* zemljišta ostala
* cesta-raskrižje Put dr. Ante Starčevića-Put Pera Kojakovića
* izrada projektne dokumentacije za izgradnju cesta

**AKTIVNOST: ULAGANJE U JAVNO PROMETNE POVRŠINE NA KOJIMA NIJE DOZVOLJEN PROMET MOTORNIH VOZILA**

*Sredstva za ostvarenje gore navedene aktivnosti predviđaju se u iznosu od 13.000 eur,  a financirat će se iz općih prihoda i primitaka i rasporediti će se na:*

* *ceste – nogostup D-8*

**PROGRAM 1015: OBAVLJANJE DRUGIH DJELATNOSTI KOJE SE SMATRAJU KOMUNALNIM DJELATNOSTIMA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedostatak ljudskih resursa te nedovoljni namjenski prihodi Proračuna

Pokazatelj uspješnosti : realizacija samog programa

Općinsko vijeće Općine Župa dubrovačka Programom obavljanja drugih djelatnosti koje se smatraju komunalnim djelatnostima u Općini Župa dubrovačka za 2023. godinu (u daljnjem tekstu Program) odredilo je način, opseg i kakvoću obavljanja pojedine komunalne djelatnosti (članak 3. Odluke o drugim djelatnostima koje se smatraju komunalnim djelatnostima u Općini Župa dubrovačka („Službeni glasnik Općine Župa dubrovačka“, broj 33/18.), s procjenom pojedinih troškova po djelatnostima i iskazom financijskih sredstava potrebnih za ostvarivanje Programa, s naznakom izvora financiranja.

Programom su obuhvaćene djelatnosti koje su planirane Proračunom za 2023. godinu i to:

* održavanje izvora i javnih fontana
* deratizacija i dezinsekcija
* održavanje nekoncesioniranih plaža i luka
* hvatanje i zbrinjavanje odbjeglih i napuštenih životinja
* Božićno ukrašavanje
* označavanje naselja, ulica, trgova i zgrada
* uklanjanje protupravno postavljenih predmeta na javnim površinama
* održavanje i uređenje javne hidrantske mreže
* održavanje protupožarnih putova
* održavanje crkvica i ostalih spomenika kulture
* održavanje domova kulture

Sredstva za ostvarenje gore navedene aktivnosti predviđaju se u iznosu od 32.000 eur, a financirat će se općih prihoda i primitaka, turističke pristoje i prihoda od koncesija.

**AKTIVNOST A500301: DERATIZACIJA I DEZINSEKCIJA**

Obvezatna (preventivna) deratizacija je metoda uništavanja i suzbijanja opasnih glodavaca kao mogućih izvora zaraze. Provodit će se u kanalizacijskim sustavima, odlagalištima otpadnih tvari, uz obalu mora, uz vodotoke, na zelenim površinama, okolini kontejnera i spremnika za smeće i provodit će se dva puta tijekom kalendarske godine: u proljeće (ožujak i travanj) i jesen (listopad, studeni).

Obvezatna deratizacija drugih subjekata u što spadaju objekti za javnu vodoopskrbu, objekti za promet namirnica, objekti organizacije zdravstva, odgojno-obrazovni objekti, stambeni objekti i ostali objekti poduzeća i drugih pravnih osoba.

U obvezatnu (preventivnu) dezinsekciju spadaju postupci suzbijanja komaraca, muha i sl. Dezinsekcija letećih komaraca (adulta) bi se obavila primjenom ULV aplikatora metodom hladnog zamagljivanja u kasnim večernjim satima javnim površinama u naseljima Općine. Akcija bi se izvela u dva navrata i to u mjesecu srpnju i kolovozu.

Dezinsekcija larvi komaraca obavila bi se u tri navrata (svibanj, lipanj i srpanj) i to u različitim vodenim recipijentima koji su legla komaraca (septičke jame, potoci i kanali oborinskih voda te spremnici vode u okolici domaćinstava, vrtovima i drugim obradivim površinama.

Dezinsekcija muha kao potencijalnih prenositelja crijevnih zaraznih bolesti vršit će se osobito u područjima gdje postoji navika držanja i uzgoja domaćih životinja te bi obuhvatila kontejnere i odlagališta otpada područja Župe dubrovačke, a vršila bi se tri puta tijekom ljetnih mjeseci.

Sredstva za ostvarenje gore navedene aktivnosti predviđaju se u iznosu od 20.000,00 eur, a financirat će se iz prihoda od koncesije i općih prihoda i primitaka, turističke pristojbe i rasporediti će se na :

* deratizacija i dezinsekcija

**AKTIVNOST A500305: OZNAČAVANJE NASELJA, ULICA, TRGOVA I ZGRAD**A

Ova djelatnost obuhvaća izradu, postavljanje i održavanje oznaka (ploča) naselja gdje još nisu postavljena, te dizajniranje, postavljanje i održavanje oznaka trgova, zgrada, ulica i stambenih objekata.

Ista se obavlja tako da sve oznake budu uvijek u urednom stanju i lako uočljive.

Sredstva za ostvarenje gore navedene aktivnosti predviđaju se u iznosu od 500 eur, a financirati će se iz prihoda od koncesija i rasporediti će se na :

* označavanje ulica, naselja, trgova i zgrada

**AKTIVNOST A500306: UKLANJANJE PROTUPRAVNO POSTAVLJENIH PREDMETA NA JAVNIM POVRŠINAMA**

Ova se djelatnost obuhvaća uklanjanje olupina, šuta i sl. s javnih površina, obavlja se temeljem Odluke o komunalnom redu Općine Župa dubrovačka, a izvršava se rješenjem komunalnog redarstva.

Sredstva za ostvarenje gore navedene aktivnosti predviđaju se u iznosu od 11.500 eur, a financirat će se iz prihoda od koncesija i općih prihoda i primitaka rasporedit će se na :

* uklanjanje protupravno postavljenih predmeta na javnim površinama

**PROGRAM 1017 : RAZVOJ I UPRAVLJANJE SUSTAVA VODOOPSKRBE, ODVODNJA I ZAŠTITA VODA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljan prihod namjenskih sredstava Proračuna za pokrivanje istog

Pokazatelj uspješnosti : stvaranje kvalitetnijih uvjeta za život i čišći okoliš realizacijom projekta izgradnja kanalizacije Čibača II. Faza u 2023. i narednim godinama

Cilj je osigurati vodoopskrbu pitkom vodom za cjelovito područje Općine Župa dubrovačka uz što manje gubitaka te nastaviti razvoj mreže odvodnje otpadnih voda za sve postojeće ali i planirane korisnike sukladno razvoju svakog naselja.

Planirane su i aktivnosti koje se odnose na širenje, rekonstrukciju i sanaciju postojeće mreže sustava oborinske odvodnje i bujičnih tokova.

Navedene aktivnosti planirane su u suradnji s tvrtkom Vodovod Dubrovnik d.o.o. kao pružateljem usluge te tvrtkom Hrvatske vode d.o.o. kao nadležnom tvrtkom po pitanju svih aktivnosti koje se odnose na vode odnosno zaštitu voda.

Sredstva za ostvarenje gore navedene aktivnosti predviđaju se u iznosu od 207.000 eur, a financirat će se iz općih prihoda i primitaka, prenesenog viška prihoda , prihoda od koncesija i mineralnih sirovina.

**KAPITALNI PROJEKT K200401: ULAGANJA U KANALIZACIJU I ODVODNJU**

Cilj kapitalnog projekta je učiniti život stanovništvu i brojnim turistima daleko ugodnijim i zdravijim, te izbjeći ekološke katastrofe velikih razmjera.

Nastavljene su aktivnosti na izradi cjelovitog projekta aglomeracije Župa dubrovačka koji uključuje kompletno rješavanje vodoopskrbe i što je najvažnije kanalizacije uključujući i dovršetak postojeće mreže kao i izgradnju pročistača s novim ispustom na već predviđenoj lokaciji u Kuparima, a temeljem ugovora koji su potpisale Hrvatske vode s tvrtkom Vodovod.

Nastavljene su aktivnosti na ishođenju izmjena i dopuna građevinske dozvole za kanalizacijski sustav naselja Čibača i Poslovne zone Čibača, (usklađivanje svi akata za gradnju, izmjena lokacijske dozvole - fazna izgradnja sustava koja je potrebna zbog složenosti i obimnosti projekta), a paralelno s time provode se zajedničke aktivnosti s Hrvatskim vodama oko projektiranja i financiranja dovršetka cjelokupnog sustava.

ishođena je lokacijska dozvola za I. i II. fazu sustava odvodnje otpadnih voda naselja Čibača i Poslovne zone Čibača, te građevinska dozvola za I. fazu sustava odvodnje otpadnih voda naselja Čibača i Poslovne zone Čibača.

Sredstva za ostvarenje gore navedene aktivnosti predviđaju se u iznosu od 125.000 eur, a financirati će se iz općih prihoda i primitaka i rasporediti će se na :

* kapitalne pomoći trgovačkom društvu Vodovod Dubrovnik d.o.o., za izgradnju kanalizacije Čibača II. faza

**KAPITALNI PROJEKT K200402: ULAGANJA PROJEKTNU DOKUMENTACIJU- KANALIZACIJA, VODOVOD I ODVODNJA**

U toku je izrada projektne dokumentacije za Idejni i Glavni projekt kanalizacije Čibača III. Faza te se u suradnji sa tvrtkom Vodovod Dubrovnik d.o.o. planira izraditi Elaborat zaštite izvorišta Zavrelje i Duboka ljuta.

Sredstva za ostvarenje gore navedene aktivnosti predviđaju se u iznosu od 11.000 eur, a financirati će se iz općih prihoda i primitaka rasporediti će se na :

* projekti izrade kanalizacijske mreže
* idejni i Glavni projekt kanalizacije Čibača III. Faza
* projekti odvodnje i vodoopskrbe (aglomeracija Župa dubrovačka)

**AKTIVNOST A500400: ULAGANJA U ODRŽAVANJE KANALIZACIJE, VODOVODA I ODVODNJE**

Cilj kapitalnih ulaganja u vodoopskrbni sustav je povećati količinu vode za dijelove naselja koja u turističkoj sezoni imaju povećanu potrošnju vode, a istovremeno smanjene količine, te opskrbiti vodom dijelove naselja koji još nemaju vodovodnu mrežu, izgradnjom novih vodovodnih pravaca.

Kao nastavak izgradnje vodoopskrbne mreže, započete ranije na području Općine Župa dubrovačka, koja nisu imala vodovodnu mrežu, u 2023. godini predviđa se nastavak izgradnje mjesne mreže cjevovoda i poboljšanje već postojeće mreže.

Sredstva za ostvarenje gore navedene aktivnosti predviđaju se u iznosu od 71.000 eur, a financirati će se iz opći prihod i primitak, prihoda od koncesija, prihoda od mineralnih sirovina i rasporediti će se na :

* građevinski materijal
* odvodnja otpadnih voda
* rekonstrukcija crpne stanice Kupari
* odvodnja oborinskih voda

**PROGRAM 1016 : PROSTORNO UREĐENJE I PRIPREMA PROJEKTNE DOKUMENTACIJE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine raditi na realizaciji navedenog Programa, završno sa 31.12.2023. godine

Rizik : dugotrajnost postupka ishođenja uvjeta od javno pravnih tijela koji sudjeluju u postupcima

Pokazatelj uspješnosti : realizacija samog programa, odnosno uređeniji prostor kroz donošenje navedene prostorno-planske dokumentacije

Kroz aktivnosti prostornog planiranja i uređenja te izrade svih vrsta projektne dokumentacije cilj je osigurati ravnomjeran i uravnotežen razvoj svih područja Općine, neovisno radi li se o građevinskim područjima, izdvojenim zonama ( bez obzira na namjenu ), zaštićenim područjima te poljoprivrednim i ostalim površinama.

Izradom projektne dokumentacije ostvaruje se preduvjet za prijavu projekata na vanjske izvore financiranja.

Sredstva za ostvarenje gore navedene aktivnosti predviđaju se u iznosu od 120.600 eur, a financirati će se iz opći prihoda i primitaka, prihoda od koncesija, prihoda od donacija.

**KAPITALNI PROJEKT K200403: PROSTORNO PLANSKA DOKUMENTACIJA**

U cilju osiguranja za korištenje (gospodarenje), zaštitu i upravljanje prostorom kao pretpostavki za društveni i gospodarski razvoj, zaštitu okoliša i prirode, razumno korištenje prirodnih i kulturnih dobara Općina Župa dubrovačka provodi postupke u izradi prostorno-planske dokumentacije sa svim neophodnim predradnjama.

Izvješće o stanju u prostoru Općine Župa dubrovačka (u daljnjem tekstu: Izvješće) izrađuje se, sukladno Zakonu o prostornom uređenju (Narodne novine 153/13, 65/17, 114/18, 39/19, 98/19), kao dokument praćenja stanja u prostoru za razdoblje od protekle četiri godine. Izvješće o stanju u prostoru, kao obvezni dokument praćenja stanja u prostoru, daje preduvjete za daljnju izradu dokumenata prostornog uređenja, njihovu izmjenu i dopunu te procjenu potrebe izrade drugih strateških i razvojnih odluka i prostorno‐planskih dokumenata za područje jedinice lokalne samouprave tj. Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 77.600 eur, a financirati će se iz općih prihoda i primitaka, donacija i rasporediti će na :

* izmjene i dopune UPU-a Srebreno II.
* izrada dopuna i izmjena PP
* izrada IID UPU-a Pastoralni centar
* izrada IID UPU-a Kupari
* izrada IID UPU-a Blato

**KAPITALNI PROJEKT K200406: PROJEKTNA DOKUMENTACIJA DJEČJA I SPORTSKA IGRALIŠTA**

Cilj kapitalnog projekta je izrada projektne dokumentacije za izgradnju dječjih i sportskih igrališta na području Općine Župa dubrovačka gdje za istim postoji potreba u cilju podizanja kvalitete života svih žitelja Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 6.500 eur, a financirati će se iz općih prihoda i primitak i rasporediti će se na:

* projektna dokumentacija za dječja i sportska igrališta

**KAPITALNI PROJEKT K200410: PROJEKTNA DOKUMENTACIJA-PROJEKTI OD OPĆEG I JAVNOG INTERESA**

Cilj kapitalnog projekta je osigurati sredstva za izradu projektne dokumentacije od općeg javnog interesa na području Općine Župa dubrovačka, kojim se nastoji poboljšati kvaliteta i sadržaji od općeg javnog interesa na području Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 10.000, a financirati će se iz općih prihoda i primitak i rasporediti će se na:

* znanstveni radovi i dokumentacija - projektna dokumentacija

**AKTIVNOST A 500600: PROJEKTNA DOKUMENTACIJA-MORSKA OBALA, LUKE, LUČICE**

Ova aktivnost podrazumijeva ulaganja u projektnu dokumentaciju za izgradnju i uređenje morske obale, luka i lučica na području Općine Župe dubrovačke u suradnji sa Županijskom lučkom upravom kao nositeljem te aktivnosti.

Sredstva za ostvarenje gore navedene aktivnosti predviđaju se u iznosu od 15.000 eur, a financirati će se iz općih prihoda i primitaka i rasporediti će se na:

* projektna dokumentacija lučice Srebreno

**AKTIVNOST A500601: GEODETSKO – KATASTARKE USLUGE**

Pod uslugama geodetsko katastarske usluge – ucrtavanja cesta podrazumijevaju se troškovi geodeta u svezi ucrtavanja općinskih nerazvrstanih cesta i javnih površina u katastru.

Sredstva za ostvarenje gore navedene aktivnosti predviđaju se u iznosu od 11.500 eur, a financirati će se iz općih prihoda i primitaka i prihoda od koncesija i rasporediti će se na :

* geodetsko - katastarske usluge

**PROGRAM 1020 : ULAGANJA U KOMUNALNU INFRASTRUKTURU UZ OSTALE CESTE**

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljan prihod namjenskih sredstava Proračuna za pokrivanje istog, te ishodovanje potrebnih dozvola za realizaciju Programa

Pokazatelj uspješnosti : realizacija samog programa, odnosno osiguranje svi sigurnosnih uvjeta za sve sudionike u prometu.

Programom ulaganja u komunalnu infrastrukturu u ceste koje nisu nerazvrstane ceste na području Općine Župa dubrovačka nastoji se poboljšati sigurnost svih sudionika u prometu a ponajviše pješaka ulaganjem sredstava u izgradnju nogostupa, javne rasvjete, ugibališta oborinske odvodnje i sličnog.

Sredstva za ostvarenje gore navedene aktivnosti predviđaju se u iznosu od 50.000 eur, a financirati će se iz opći prihoda i primitaka, prihoda od koncesija i turističke pristojbe.

**AKTIVNOST A500602: ULAGANJA U CESTE**

Zadaća aktivnosti je ulaganjima dobiti veću sigurnost na cestama te dodatnu turističku ponudu koja bi pratila trendove svjetskog turizma / izgradnja šetnica, vidikovaca, nogostupa i sl/.

Cilj je dodatnim ulaganjem u poboljšanja prohodnosti navedenih cesta i izgradnjom nogostupa, ugibališta, zaštitnih ograda i javne rasvjete poboljšati povezanost svih naših turističkih i ostalih mjesta u Općini Župa dubrovačka.

Sredstva za ostvarenje gore navedene aktivnosti predviđaju se u iznosu od 50.000 eur, a financirati će se iz općih prihoda i primitaka, prihoda od koncesija i donacije od ŽUC - a rasporediti će se na :

* usluge tekućeg i investicijskog održavanja- Put Zrinsko Frankopanski
* usluge tekućeg i investicijskog održavanja- prometna signalizacija LC 69050-Mljekara – Mandaljena

**PROGRAM 1021: OSTALE KOMUNALNE AKTIVNOSTI**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljan prihod u Proračuna za pokrivanje istog

Pokazatelj uspješnosti : realizacija samog programa odnosno osiguravanje čistoće plaža i sigurnosti u zajednici,

Programom se nastoje osigurati sredstva za sve nužne komunalne djelatnosti bez kojih se ne bi mogli stvoriti preduvjeti za kvalitetan i dostatan standard kako gostiju općine Župa dubrovačka tako i njenih stanovnika.

Sredstva za ostvarenje gore navedene aktivnosti predviđaju se u iznosu od 48.500 eur, a financirat će se iz općih prihoda i primitaka, turističke pristojbe, koncesija, pomoći DNŽ.

**AKTIVNOST A500900: ODRŽAVANJE IZVORA I JAVNIH FONTANA**

Cilj aktivnosti održavanja izvora i javnih fontana je konačna uređenost i komunalna opremljenost područja.

Javne fontane moraju se održavati u funkcionalnom stanju. Održavanje obuhvaća sve vodoinstalaterske poslove počevši od vodomjera do fontane i na samoj fontani, te poslove njezina pranja i čišćenja. U sezonskom razdoblju fontana se čisti dva puta tjedno, a u izvan sezonskom razdoblju jedanput mjesečno. Održavanje fontana odnosi se na fontanu Mlini i Mandaljena kao i troškove vode istih. Izvori na području Župe dubrovačke će se sanirati i održavati u funkcionalnom stanju. Obavit će se neophodni građevinski radovi i vodoinstalaterski radovi za dovođenje izvora u funkciju.

Sredstva za ostvarenje gore navedene aktivnosti predviđaju se u iznosu od 10.000 eur, a financirati će se iz prihoda od koncesija i turističke pristojbe i rasporediti će se na :

* Opskrba vodom

**AKTIVNOST A500902: ODRŽAVANJE NEKONCESIONIRANIH PLAŽA, LUKA I LUČICA**

Ova djelatnost podrazumijeva održavanje uređenih i neuređenih morskih plaža, obale i infrastrukture koja nije u sustavu koncesioniranja, kao dijelu pomorskog dobra u općoj upotrebi koje se nalazi na području Općine Župa dubrovačka, a sukladno posebnom programu.

Sredstva za ostvarenje gore navedene aktivnosti predviđaju se u iznosu od 21.500 eur, a financirat će se iz općih prihoda i primitaka i pomoći DNŽ rasporediti će se na :

* održavanje nekoncesioniranih plaža i luka
* invalidska rampa srebreno

**AKTIVNOST A500903: HVATANJE I ZBRINJAVANJE ODBJEGLIH I NAPUŠTENIH ŽIVOTINJA**

Hvatanje i zbrinjavanje odbjeglih i napuštenih životinja obuhvaća:

1. hvatanje pasa, mačaka i ostalih lutalica
2. cijepljenje, čuvanje i hranidbu uhvaćenih lutalica
3. udomljavanje ili neškodljivo uklanjanje uhvaćenih lutalica
4. prikupljanje i neškodljivo uklanjanje uginulih životinja

Ova se djelatnost provodi neprekidno tijekom cijele godine s posebnim intenzitetom pred turističku sezonu.

Sredstva za ostvarenje gore navedene aktivnosti predviđaju se u iznosu od 8.000 eur, a financirat će se iz općih prihoda i primitaka i prihoda od koncesija i rasporediti će se na :

* prijevoz i uklanjanje lešina životinjskog podrijetla
* zbrinjavanje napuštenih izgubljenih životinja

**AKTIVNOST A500904: BOŽIČNO UKRAŠAVANJE**

Ova djelatnost obuhvaća nabavku, postavljanje i demontažu svjetlećih ukrasa u cilju ukrašavanja Općine Župa dubrovačka za vrijeme Božićnih i Novogodišnjih blagdana.

Sredstva za ostvarenje gore navedene aktivnosti predviđaju se u iznosu od 6.000 eur, a financirati će se iz općih prihoda i primitaka, prihoda od koncesija i turističke pristojbe i rasporediti će se na :

* Božično ukrašavanje

**AKTIVNOST A600200: NADZOR JAVNIH POVRŠINA**

Navedenom aktivnošću se nastoje osigurati za sredstva za nabavku opreme za nadzor javnih površina te njihovo povezivanje, s ciljem povećanja sigurnosti na javnim površinama Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 3.000 eur, a financirati će se iz općih prihoda i primitaka, prihoda od koncesija i rasporediti će se na :

* oprema za nadzor javnih površina

**PROGRAM 1006: ZDRAVSTVO I SOCIJALNA SKRB**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : poremećaji u ostvarenju prihoda predviđenih za realizaciju ovog Programa.

Pokazatelj uspješnosti : realizacija samog programa koji se iskazuje brojem korisnika Socijalnog programa Općine i postotkom riješenih zahtjeva za ostvarivanje socijalnih prava

Cilj ovog Programa je zadržati standard laboratorijskih usluga u okviru zdravstvene stanice Srebreno i za potrebe Pedijatrijske ambulante Srebreno kao i osigurati pomoć najugroženijim obiteljima s područja naše Općine, nagrada za novorođenu djecu, te sufinanciranje javnog prijevoza učenicima, umirovljenicima te korisnicima posebnih kategorija.

Sredstva za izvršenje programa zdravstvo i socijalna skrb predviđaju se u iznosu od 205.500,00 eur, a osigurati će se u Proračunu Općine Župa dubrovačka za 2023. godinu iz općih prihoda i primitaka i pomoći Dubrovačko-neretvanske županije.

**AKTIVNOST A100601: ZDRAVSTVENA ZAŠTITA**

Aktivnost podrazumijeva osiguranje laboratorijskih usluga u Ambulanti Srebreno za potrebe stanovnika Općine Župa dubrovačka.

Sredstva za izvršenje aktivnosti iz ovog programa predviđaju se u iznosu od 10.500 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka i rasporediti će se na:

* laboratorijske usluge

**AKTIVNOST A100603: SOCIJALNI PROGRAM**

Osnovni cilj programa je pomoći obiteljima i kućanstvima te utvrditi i osigurati, u što većem opsegu, druge vrste pomoći, ovisno o stanju i oblicima socijalne ugroženosti stanovništva Općine Župa dubrovačka.

Unutar programa pomoći obiteljima i kućanstvima predviđa se povremena jednokratna novčana pomoć za obitelji i kućanstva koja u određenom trenutku u godini zapadnu u težu ekonomsku situaciju zbog bolesti, zbog elementarne nepogode i sl. uz ispunjavanje jednog od sljedećih uvjeta: uvjet prihoda, zdravstveni uvjet, i posebni uvjet. Također se predviđa pravo na stalnu novčanu naknadu određenim kategorijama stanovništva u različitim novčanim iznosima, zatim pravo na božićnicu djeci poginulih i umrlih branitelja, obitelji poginulih osoba u Domovinskom ratu, te hrvatskim civilnim i vojnim invalidima sa preko 60% invalidnosti, pravo na subvenciju prijevoza, učenika srednje škole, umirovljenika i ostalih koji zadovoljavaju uvjete Odluke. Unutar Programa pomoći predviđena je novčana pomoć za opremu novorođenog djeteta, kupnju školskog pribora i opreme za školu, pravo na pomoć za ogrjev, pravo na pomoć za podmirenje troškova stanovanja i pomoć za pogrebne troškove, a sve sukladno Odluci o socijalnoj skrbi Općine Župa dubrovačka.

Sredstva za izvršenje aktivnosti predviđaju se u iznosu od 195.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka i pomoći Dubrovačko-neretvanske županije i prenesenog viška prihoda , te će se rasporediti na:

* pomoć obiteljima i kućanstvima
* oprema za novorođeno dijete
* sufinanciranje cijene prijevoza

**PROGRAM 1007: OČUVANJA SAKRALNE BAŠTINE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljan prihod namjenskih sredstava Proračuna za pokrivanje istog

Pokazatelj uspješnosti : realizacija samog programa odnosno očuvanje sakralnih objekata na području Općine od njihovog propadanja.

Programom se nastoji očuvati sakralnu i kulturnu baštinu Općine Župa dubrovačka od propadanja i devastiranja te istu ostaviti u nasljeđe budućim generacijama.

Sredstva za izvršenje programa zdravstvo i socijalna skrb predviđaju se u iznosu od 11.800 eur, a osigurati će se u Proračunu Općine Župa dubrovačka za 2023. godinu iz općih prihoda i primitaka.

**AKTIVNOST A100702: POKROVITELJSTVA I POMOĆI U KULTURI**

Glavni cilj je sačuvati sakralne objekte održavanjem župnih ureda i groblja na području Općine Župa dubrovačka i šire, sa željom da se sakralni objekti sačuvaju od propadanja

Sredstva za izvršenje Programa očuvanja sakralne baštine predviđaju se u iznosu od 5.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka i rasporediti će se na :

* župni uredi i groblja

**AKTIVNOST A500909: ODRŽAVANE CRKVICA I OSTALIH SPOMENIKA KULTURE**

Osnovni cilj ove aktivnosti je omogućiti normalno odvijanje vjerskih obreda u crkvicama kojima prijeti propadanje i daljnja devastacija od dotrajalosti. Unutar ove aktivnosti predviđaju se neophodni popravci, pomoć u materijalu i stručna pomoć na zaustavljanju devastacije i propadanja vrijednog povijesnog blaga Općine.

Sredstva za ostvarenje gore navedene aktivnosti predviđaju se u iznosu od 5.000 eur, a financirat će se iz općih prihoda i primitaka i rasporediti će se na :

* održavanje vjerskih objekata - crkve

**AKTIVNOST A500910: ODRŽAVANJE DOMOVA KULTURE**

Ova djelatnost obuhvaća neophodne popravke domova kulture odnosno domova mladeži na području Općine da bi isti zadržali svoju funkciju, odnosno da se njihova funkcija proširi u cilju okupljanja mladeži.

Sredstva za ostvarenje gore navedene aktivnosti predviđaju se u iznosu od 1.800 eur, a financirat će se iz općih prihoda i primitaka i rasporediti će se na :

* održavanje domova kulture ( Brgat, Martinovići i Buići )

**PROGRAM 1008: INFORMIRANJE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljan prihod namjenskih sredstava Proračuna za pokrivanje istog

Pokazatelj uspješnosti : realizacija samog programa odnosno upoznavanje svih građana Općine sa aktivnostima koje Općina provodi.

Cilj program je informiranje mještana o svim događanjima i aktualnostima vezanim za Općinu Župu dubrovačku te omogućiti pristup građanima podacima o radu jedinice lokalne samouprave kao i o ukupnim zbivanjima unutar iste.

Sredstva za izvršenje aktivnosti procjenjuju se u iznosu od 37.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka.

**AKTIVNOST A100801: INFORMIRANJE GRAĐANA**

Informiranje je važan mehanizam putem kojeg mještani mogu sudjelovati u javnom životu zajednice, a mogu biti i važan element stvaranja osjećaja pripadnosti istoj.

Sredstva za izvršenje aktivnosti procjenjuju se u iznosu od 37.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka, te će se rasporediti na :

* usluge web informiranja-portali
* usluge tiskovnog informiranja
* tisak, natječaji, javna nabava
* usluge ostalih oglašavanja
* usluge radio i TV informiranja i oglašavanja
* usluge održavanja web stranice

**PROGRAM 1009 : SPORT I REKREACIJA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog programa odnosno broj djece i odraslih koji sudjeluju u radu sportskih klubova na području Općine

Cilj programa je poticanje na bavljenje sportom i sportskim aktivnostima putem financiranja preko Zajednice sportova Općine Župa dubrovačka koja skrbi o funkcioniranju svih sportskih kolektiva na području Općine Župa dubrovačka .

Sredstva za izvršenje aktivnosti procjenjuju se u iznosu od 105.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka.

**AKTIVNOST: DONACIJA ZAJEDNICI SPORTOVA OPĆINE ŽUPA DUBROVAČKA**

Cilj aktivnosti razvoja sporta je poticanje stvaranja i unapređenje materijalnih i drugih uvjeta pri zadovoljavanju javnih potreba u sportu, usklađivanje aktivnosti udruga na ostvarivanju razvoja, djelovanje na promicanju stručnog rada, te poticanje rada s nadarenom djecom u cilju ostvarenja sportskih aktivnosti kroz sustav natjecanja.

Aktivnostima poticanja razvoja sporta u 2023. godini planira se poduprijeti djelovanje sportskih udruga i klubova kroz Zajednicu sportova Općine Župa dubrovačka, te održavanje sportskih igrališta na području Župe dubrovačke.

Sredstva za izvršenje aktivnosti udrugama u sportu procjenjuju se u iznosu od 105.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka, te će se rasporediti na :

* donacije Zajednici sportova Općine Župa dubrovačka

**PROGRAM 1010: UDRUGE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog programa odnosno rada Udruga koje sudjeluju u kreiranju društvenog, kulturnog i sportskog života.

Cilj programa javnih potreba u socijalnoj skrbi, skrbi o stradalnicima Domovinskog rata, zdravstvenoj zaštiti i skrbi o djeci i mladima Općine Župa dubrovačka za 2023. godinu je obuhvaćanje projekata / programa organizacija iz navedenih područja socijalne i zdravstvene skrbi, skrbi o djeci, mladima i obitelji, a koji su usmjereni na provođenje mjera i aktivnosti utvrđenih nacionalnim strategijama, planovima i politikama kao i projekata/programa organizacija iz područja Domovinskog rata koji se odnose na očuvanje stečevina i zaštitu digniteta Domovinskog rata, prevladavanje posljedica Domovinskog rata, te koji doprinose poboljšanju kvalitete života sudionicima i stradalnicima Domovinskog rata i njihovim obiteljima te jačanju njihove uloge kako u lokalnoj zajednici tako i društvu u cjelini.

Sredstva za izvršenje aktivnosti procjenjuju se u iznosu od 50.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka.

**AKTIVNOST A500603: SUFINANCIRANJE UDRUGA U SOCIJALNOJ, ZDRAVSTVENOJ SKRBI, SKRBI O STRADALNICIMA DOMOVINSKOG RATA**

Općina Župa dubrovačka će prema svojim mogućnostima pomagati sve udruge i programe koji će se brinuti o socijalno humanitarnim udrugama, udruga proizišli iz Domovinskog rata sa područja Općine Župa dubrovačka i pojedinih udruga koje djeluju na području Dubrovačko-neretvanske županije, a djelovat će u svrhu pomoći osobama s invaliditetom i posebnim potrebama i u svrhu podizanja svijesti lokalne zajednice o međusobnom pomaganju i socijalnoj osjetljivosti prema najpotrebitijima.

Poticat će rad umirovljenika kao i angažman mladih kroz čije će se aktivnosti okupljati djeca i roditelji, te kroz aktivno druženje obogatiti mjesto događanjima, a sve popraćeno humanitarnim karakterom.

Sredstva za izvršenje aktivnosti predviđaju se u iznosu od 15.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka, te rasporediti korisnicima proračuna po prihvaćenim programima:

* socijalno humanitarne udruge

**AKTIVNOST A500603: SUFINANCIRANJE UDRUGA U KULTURI**

Osnovni ciljevi koji se žele postići aktivnostima poticaja amaterizma udruga u kulturi jesu održavanje kvalitetne cjelogodišnje kulturne ponude, organiziranjem privlačnih tradicijskih svečanosti tijekom zime, a posebno tijekom ljetne turističke sezone, te poticanje kulturnog stvaralaštva amaterskih udruga zbog njihove velike uloge u upotpunjavanju kulturne i turističke ponude Župe dubrovačke.

Unutar ove aktivnosti nastavit će se sa dosadašnjom djelatnosti u obnavljanju plesačkog i glazbenog potencijala primanjem novih članova u udruge u kulturi, zatim pomoći u sufinanciranju troškova tradicionalnih karnevalskih svečanosti tijekom zime i ljeta te nastojati uključiti što veći broj djece i mladeži u aktivnosti tradicionalnog župskog karnevala, župskih mažuretki, limene glazbe i KUD-a „Marko Marojica“.

Isto tako pomoći će se izdavačka djelatnost udruga u kulturi da bi se prikupilo i sortiralo sve dosada napisano o Župi dubrovačkoj, te poticanje izrade biltena.

Poticati će se rad amaterskih umjetnika koji djeluju u svrhu očuvanja tradicijskih vrijednosti kao i Udruga mladih koji svojim radom bogate kulturnu ponudu našeg mjesta, a sve kroz humanitarno djelovanje.

Sredstva za izvršenje aktivnosti iz predviđaju se u iznosu od 35.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka te rasporediti korisnicima proračuna prema prihvaćenim programima.

* donacije Udrugama u kulturi

**PROGRAM 1018: ZAŠTITA OKOLIŠA**

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : čistoća javnih površina i zaštita prirodnog okoliša od različitih oblika devastacije

Cilj programa je očuvanje i zaštita okoliša Općine Župa dubrovačka, u tu svrhu se osiguralo odgovarajuće zemljište na kojem će se u skoroj budućnosti konačno započeti projekt realizacije reciklažnog dvorišta koji je goruća potreba Općine Župa dubrovačka.

Sredstva za izvršenje aktivnosti procjenjuju se u iznosu od 66.000,00 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka, prihoda od koncesija , turističke pristojbe i donacija.

**AKTIVNOST A600100: ZAŠTITA OKOLIŠA**

Općina Župa dubrovačka kroz prostorno plansku dokumentaciju odredila lokaciju reciklažnog dvorišta za građevinski otpad na području kamenoloma Dubac u vlasništvu tvrtke PGM Ragusa d.d., s kojom je sklopljen sporazum o realizaciji projekta. PGM Ragusa d.d. se obvezala izraditi projekt i osigurati sve potrebne dozvole kako bi reciklažno dvorište građevinskog otpada počelo sa radom.

Također, u dogovoru s pružateljem usluge, tvrtkom Čistoća d.o.o. u planu je i priprema dokumentacije za izgradnju i opremanje reciklažnog dvorišta na području Općine Župa dubrovačka.

Osim navedenih aktivnosti, planira se i redovna izobrazba stanovništva Općine Župa dubrovačka iz područja gospodarenja otpadom.

Sredstva za izvršenje radova u aktivnosti zaštite okoliša predviđaju se u iznosu od 66.000 eur, a osigurati će se iz općih prihoda i primitaka, donacija građana, i rasporediti na:

* poticajna naknada za smanjenje količine miješanog otpada
* izobrazno informativne aktivnosti o održivom gospodarenju otpadom
* kapitalne pomoći trgovačkom društvu Čistoća d.o.o. – sanacija odlagališta Grabovica

**PROGRAM 1019: ORGANIZACIJA I PROVOĐENJE ZAŠTITE SPAŠAVANJA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : rad na prevenciji, opremanju DVD-a, tima Civilne zaštite te stvaranje preduvjeta za pravovremeno i učinkovito izvršavanja zadataka

U okviru programa protupožarne zaštite predviđaju se aktivnosti zaštite od požara na području Općine Župa dubrovačka. Unutar ovih aktivnosti predviđa se provođenje

Cilj je spriječiti propadanje prirodnih bogatstava našeg područja, zaštititi od posljedica elementarne nepogode imovinu i stanovništvo, te omogućiti normalan život stanovništvu nakon elementarne nepogode. Unutar ove aktivnosti predviđa se nabava neophodne opreme za jedinicu civilne zaštite.

Sredstva za izvršenje aktivnosti procjenjuju se u iznosu od 320.500 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka i turističke pristojbe.

**AKTIVNOST A500500: PROTUPOŽARNA ZAŠTITA**

Osnovni cilj aktivnosti održavanja protupožarnih puteva je što veća zaštita šume, voćnjaka i vinograda naše Općine, osiguravajući primjeren pristup stanovništvu do za sada neprohodnih dijelova Općine, poticati poljoprivrednu aktivnost na tim područjima, čišćenje zapuštenih površina i sadnju autohtonih kultura čime se želi preventivno smanjiti mogućnost nastanka i širenja požara na tim površinama.

Aktivnost održavanja protupožarnih puteva sastoji se u redovnom čišćenju protupožarnih putova prije ljetnog perioda, redovitom održavanju prohodnih svih protupožarnih putova, saniranju propusta na protupožarnim putevima, te u slučaju većih požara žurno probijanje novih da bi se spriječilo širenje požara. Prioritet dati izgradnji i sanaciji puteva uz granicu sa BiH iz koje prijeti najveća opasnost od nastanka požara. Zatražiti od HEP-a da izgrađene puteve ispod dalekovoda kontinuirano i planski održava. S vlasnicima zemlje postići korektan dogovor u smislu ishodovanja potrebnih suglasnosti za izradu i sanaciju protupožarnih puteva, te naglašavati obostrani interes.

Osnovna zadaća aktivnosti Dobrovoljnog vatrogasnog društva je organizirano djelovati na preventivi i gašenju, te saniranju posljedica od požara.

Osnovni cilj aktivnosti DVD Župa dubrovačka je provođenje preventivnih mjera zaštite od požara kroz obuku dobrovoljnih vatrogasaca i stanovništva, te očuvanje što više šuma, nasada stabala i parkova na području Općine.

U okviru programa protupožarne zaštite predviđaju se aktivnosti zaštite od požara na području Općine Župa dubrovačka. Unutar ovih aktivnosti predviđa se provođenje preventivnih mjera zaštite od požara kroz dežurstvo i patroliranje u mjesecu lipnju, srpnju, kolovozu i rujnu 16 satno ili čak 24 satno sukladno prosudbi. Isto tako predviđa se intervencija na području Općine Župa dubrovačka i uz njene rubne dijelove. Unutar informativno-propagandne djelatnosti predviđa se organizacija pokazne vatrogasne vježbe i tehničkog zbora raspoložive vatrogasne opreme povodom dana vatrogastva, suradnja sa školama, turističkom zajednicom Općine Župa dubrovačka u organizaciji promidžbenih aktivnosti u cilju unapređenja vatrogastva i zaštite od požara, te organizacija i provedba natjecanja vatrogasnih ekipa u cilju obuke za brzu intervenciju. Unutar suradnje sa vatrogasnim i drugim organizacijama ističe se suradnja sa Vatrogasnom zajednicom Dubrovačko-neretvanske županije, Javnom vatrogasnom postrojbom Dubrovački vatrogasci i DVD sa okolnog područja naše Općine, te suradnja sa gospodarskim i turističkim subjektima na području Općine Župa dubrovačka u cilju unapređenja vatrogastva, preventivne zaštite, te gašenja požara.

Osnovni cilj je spriječiti propadanje prirodnih bogatstava našeg područja, zaštititi od posljedica elementarne nepogode imovinu i stanovništvo, te omogućiti normalan život stanovništvu nakon elementarne nepogode. Unutar ove aktivnosti predviđa se nabava neophodne opreme za jedinicu civilne zaštite, a sukladno Zakonu o civilnoj zaštiti.

Obzirom da se elementarna nepogoda ne može predvidjeti, tako je vrlo teško predvidjeti i opisati poslove koje je potrebno napraviti u slučaju elementarne nepogode. Opis poslova bio bi različit na vrstu elementarne nepogode, za područje Općine koje obuhvati elementarna nepogoda. Sukladno Zakonu o civilnoj zaštiti osigurane su sredstva i oprema za jedinicu civilne zaštite.

Sredstva za aktivnosti protupožarne zaštite osigurati će se u proračunu Općine Župa dubrovačka za 2023 godinu u iznosu od 307.500,00 eur, iz općih prihoda i primitaka i turističke pristojbe i rasporediti će se na :

* širenje protupožarnih i poljskih puteva
* procjena ugroženosti od požara
* obnova hidrantske mreže
* tekuće donacije – DVD

**AKTIVNOST A500501: CIVILNA ZAŠTITA**

Unutar ove aktivnosti planira se nabavka opreme za potrebe postrojbe Civilne zaštite Općine Župe dubrovačke i nabavka opreme za slučajeve elementarnih nepogoda i kriznih situacija.

Sredstva za izvršenje aktivnost procjenjuju se u iznosu od 1.500,00, a osigurat će se u Proračunu Općine Župa dubrovačka za 2023. godinu iz općih prihoda i primitaka i rasporediti će se na :

* oprema za civilnu zaštitu

**AKTIVNOST A500908: ODRŽAVANJE PROTUPOŽARNIH PUTEVA**

Sredstva za aktivnosti protupožarne zaštite osigurati će se u proračunu Općine Župa dubrovačka za 2023 godinu u iznosu od 11.500 eur, iz općih prihoda i primitaka i rasporediti će se na :

* održavanje protupožarnih i poljskih puteva

**GLAVA 01020 ODGOJ I OBRAZOVANJE**

**PROGRAM 1013: PREDŠKOLSKI ODGOJ**

**AKTIVNOST A100505 - DJEČJI VRTIĆ ŽUPA DUBROVAČKA**

U zadovoljavanju dječjih potreba i u organizaciji života djece u vrtiću kao prioritetni cilj stavljamo odgojno-naobrazbeni rad te rad na njezi, skrbi za tjelesni rast djece i brizi za njihovo zdravlje.

Bitne zadaće za unapređivanje organizacije rada su:

* otvorenost za potrebe okoline,
* otvorenost prema roditeljima i
* programi odgoja i obrazovanja predškolske djece.

Dječji vrtić ''Župa dubrovačka'' djeluje kao jedinstvena pedagoška ustanova za predškolski odgoj i naobrazbu, te skrb o djeci od 1 godine života do polaska u osnovnu školu.

U sadržaju rada koji se sastoji od programa odgoja i naobrazbe, od sudjelovanja roditelja u organiziranom odgoju djece i od primjene programskog odgoja i obrazovanja predškolske djece najvažniji je primarni odgoj i obrazovanje.

Isti se sastoji od primarnog programa koji se kreira prema potrebama roditelja u vremenu od 6,30 do 16,30 sati. Isto tako organiziran je kraći program za djecu koja u vrtiću borave popodne ne koristeći ručak, te uglavnom zadovoljava potrebe djece predškolskog uzrasta nezaposlenih roditelja. Rekreativni ljetni program održava se tijekom ljetnih mjeseci - srpanj i kolovoz, kada se isključivo koristi vanjski prostor - igre vodom, pijeskom, boravak u dvorištu.

U okviru suradnje i sudjelovanja roditelja u organiziranom odgoju djece dogovara se i usklađuje organizacija rada sa potrebama djece, održavaju se roditeljski sastanci sa novoprimljenom djecom, organiziraju se edukativni sastanci te dogovara posebna njega i briga o djeci s teškoćama u razvoju i darovitoj djeci.

U okviru primjene programskog odgoja i obrazovanja predškolske djece radi se na prilagodljivosti programa mogućnostima i interesima djece te se nastoji očuvati tjelesno i mentalno zdravlje djeteta, poticati cjeloviti razvoj svih funkcija djeteta u skladu sa zakonitostima djetetova razvoja i njegovim stvarnim mogućnostima.

Kako bi se i dalje kontinuirano i nesmetano odvijala odgojno-obrazovna djelatnost potrebno je osigurati resurse za njeno provođenje. Cjeloživotno učenje više nije potreba, ono je postalo sastavni dio svih odgojno-obrazovnih programa. Uključujući Općinu Župu dubrovačku u obzir se uzima kontinuirani prirast stanovništva, što iziskuje nove smještajne kapacitete za odvijanje odgojno-obrazovne djelatnosti.

Sredstva za izvršenje programa predviđaju se u iznosu od 2.151.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka Općine Župa dubrovačka, vlastitih prihoda proračunskog korisnika, viška prihoda proračunskog korisnika pomoći Ministarstva za demografiju i obitelj i socijalnu skrb i rasporediti:

* aktivnosti predškolskog odgoja u iznosu od 2.031.000 eur, Općina Župa dubrovačka financira u iznosu od 1.225.000 eur, dok preostali dio čine vlastita sredstva Dječjeg vrtića Župa dubrovačka.

**AKTIVNOST A100506: PRODULJENI RAD DV- EU PROJEKT**

Sredstva za izvršenje Programa produljenog rada DV – EU PROJEKTA predviđaju se u iznosu od 334.280 eur, a osigurati će se u Proračunu Općine Župa dubrovačka za 2023. godinu iz sredstava EU - fonda.

**PROGRAM 1005: ODGOJ I OBRAZOVANJE**

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog programa odnosno broj djece u produženom boravku u OŠ župa dubrovačka te roj dodijeljenih stipendija

Sredstva za izvršenje Programa odgoj i obrazovanje predviđaju se u iznosu od 120.000 eur, a osigurati će se u Proračunu Općine Župa dubrovačka za 2023. godinu iz općih prihoda i primitaka, vlastitih i viška prihoda proračunskog korisnika, općih prihoda i primitaka, donacija.

**AKTIVNOST A100502: OSNOVNO OBRAZOVANJE**

Glavni cilj je podupiranje izvannastavnih aktivnosti i podupiranje razvijanja osnovnoškolaca na kulturnoj i sportskoj razini. Ovom aktivnošću obuhvaćena je realizacija produženog boravka u Osnovnoj školi suradno sa Županijom i Osnovnom školom Župa dubrovačka.

Sredstva za izvršenje aktivnosti predviđaju se u iznosu od 52.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka, te će rasporediti korisniku proračuna:

* produženi boravak
* projekti OŠ Župa dubrovačka
* ŠSK Brenum

**AKTIVNOST A100503: SREDNJOŠKOLSKO OBRAZOVANJE**

Glavni cilj aktivnosti je stvaranje uvjeta, olakšavanje školovanja i stimuliranje određenog broja uspješnih i nadarenih učenika i studenata, uključujući i deficitarna zanimanja. Olakšavanje školovanja onima koji žive u obiteljima slabijeg imovnog stanja te djeci stradalnika Domovinskog rata s područja Općine Župa dubrovačka, a sve sukladno Pravilnicima o stipendiranju.

Sredstva za izvršenje aktivnosti predviđaju se u iznosu od 68.000 eur, a osigurat će se u Proračunu Općine Župa dubrovačka za 2023. godinu iz općih prihoda i primitaka, donacija OTP banke i Zaklade Antuna Miloslavić pok. Luka - Postranje, te će se rasporediti na;

* stipendije i školarine

**RAZDJEL 020 OPĆINSKO VIJEĆE**

**GLAVA 02010 OPĆINSKO VIJEĆE**

**PROGRAM 2001: OPĆINSKO VIJEĆE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog Programa, rad Općinskog vijeća tokom godine

Sredstva za Program rada općinskog vijeća osigurati će se u Proračunu Općine Župa dubrovačka za 2023. godinu u iznosu od 57.000 eur, iz općih prihoda i primitaka.

**AKTIVNOST A200101: OPĆINSKO VIJEĆE**

Općinsko vijeće Općine Župe dubrovačka je predstavničko tijelo i tijelo lokalne samouprave koje ima funkciju donošenja odluka i drugih općih akata u okviru prava i dužnosti Općine Župa dubrovačka.

Sredstva za aktivnosti osigurat će se u Proračunu Općine Župa dubrovačka za 2023. godinu u iznosu od 43.200 eur, iz općih prihoda i primitaka, te će se rasporediti na :

* rashodi protokola
* savjet mladih
* reprezentacija
* naknade članovima Općinskog vijeća
* naknade za financiranje političke promidžbe strankama
* tuzemne članarine
* manjine

**AKTIVNOST A200102: MJESNA SAMOUPRAVA**

Mjesni odbor se je osnovan kao oblik mjesne samouprave kao oblik neposrednog sudjelovanja građana u odlučivanju u lokalnim poslovima od neposrednog i svakodnevnog utjecaja na život i rad građana.

Sredstva za aktivnosti osigurat će se u Proračunu Općine Župa dubrovačka za 2023. godinu u iznosu od 3.800 eur, iz općih prihoda i primitaka i rasporediti će se na :

* naknada članovima MO Brgat
* naknade članovima Vijeća Bošnjačke nacionalne manjine

**AKTIVNOST: OBILJEŽAVANJE DANA OPĆINE**

Sredstva za aktivnosti osigurat će se u Proračunu Općine Župa dubrovačka za 2023. godinu u iznosu od 10.000 eur, iz općih prihoda i primitaka i rasporedit će se na :

* reprezentacija-obilježavanje Dana općine

**RAZDJEL 030 OPĆINSKI NAČELNIK**

**GLAVA 03010 OPĆINSKI NAČELNIK**

**PROGRAM 2002: OPĆINSKI NAČELNIK**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2023. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog Programa

Sredstva za Program rada općinskog vijeća osigurati će se u Proračunu Općine Župa dubrovačka za 2023. godinu u iznosu od 22.000 eur, iz općih prihoda i primitaka.

**AKTIVNOST A200201: OPĆINSKI NAČELNIK**

Općinski načelnik zastupa Općinu i nositelj je izvršne vlasti koju obavlja profesionalno. Plan i program rada Općinskog načelnika za 2023. godinu zasniva se na zakonski definiranim nadležnostima Općinskog načelnika i općinskih službi, a polazeći od procjena do kojih je došlo analizom ostvarenih rezultata u 2022 godini.

U skladu sa svojim odgovornostima kao naredbodavac izvršenja proračuna Općine, poduzimati će sve aktivnosti u cilju praćenja i ostvarenja zakonskog trošenja proračuna, te redovito izvještavati Općinsko vijeće.

Sredstva iz ovog Programa osigurati će se u Proračunu Općine Župa dubrovačka za 2022. godinu u iznosu od 18.000 eur, iz općih prihoda i primitaka.

* pokroviteljstvo i promidžba
* Božić i nova godina
* rashodi protokola
* udrugama u sportu
* udrugama u kulturi
* naknade štete pravnim i fizičkim osobama

**PROGRAM 2003 : PRORAČUNSKA REZERVA**

Sredstva iz ovog Programa osigurati će se u Proračunu Općine Župa dubrovačka za 2023. godinu u iznosu od 4.000 eur, za:

* proračunska rezerva

P R I J E L A Z N E I

Z A K LJ U Č N E O D R E D B E

Ovaj Proračun za 2023. godinu s Projekcijama Proračuna za 2024. i 2025. godinu stupa na

snagu osam dana od dana objave u "Službenom glasniku Općine Župa dubrovačka", a primjenjuje se od 1. siječnja 2023. godine.

 Predsjednik Općinskog vijeća

 Lovorko Klešković